**INFORMAȚII PRIVIND PERMISELE DE CONDUCERE ROMÂNEŞTI**

1. *Informații generale*

Permisele de conducere românești expirate sau care urmează să expire se pot preschimba prin depunerea la oricare serviciu public de profil din țară a unei cereri însoțită de următoarele documente: permisul de conducere deținut anterior, dovada de plată a contravalorii permisului de conducere, actul de identitate a titularului, fișa medicală emisă de o unitate medicală autorizată, întocmită pentru categoria de permis de conducere pentru care se solicită preschimbarea.

**Lista unităților medicale autorizate o puteți consulta pe site-ul Ministerului Sănătății** [**www.ms.ro**](http://www.ms.ro) **- secțiunea Noutăți**

Pentru obținerea duplicatelor nu mai este necesară prezentarea fișei medicale. Duplicatul permisului de conducere se emite pentru perioada de valabilitate a celui deținut anterior.

Cererea se emite din sistem de către lucrătorul Serviciului la momentul prezentării dvs. la ghiseu.

Dacă cererea se depune cu procură specială, alături de actele menționate se va depune în original un exemplar al procurii speciale de împuternicire, dată de titular în fata unui notar public.

Nu se preschimbă permisele de conducere în cazul modificării adresei de domiciliu a titularului cetățean român cu domiciliul în România.

1. *Informații PRESCHIMBARE permise de conducere românești*

Permisele de conducere românești expirate sau care urmează să expire se pot preschimba prin depunerea la oricare serviciu public de profil din țară a unei cereri însoțită de următoarele documente:

* permisul de conducere deținut anterior;
* dovada de plată a contravalorii permisului de conducere;
* actul de identitate a titularului, aflat în termen de valabilitate;
* fișa medicală emisă de o unitate medicală autorizată, întocmită pentru categoria de permis de conducere pentru care se solicită preschimbarea.

Cererea se emite din sistem de către lucrătorul de la ghiseu la momentul prezentării.

Dacă cererea se depune cu procură specială, alaturi de actele menționate se va depune în original un exemplar al procurii speciale de împuternicire, dată de titular în fata unui notar public.

1. *Informaţii OBŢINERE DUPLICAT permis de conducere românesc*

Se pot solicita duplicate ale permisului de conducere, înainte de expirarea valabilității administrative când permisul de conducere anterior se regăsește în unul din următoarele cazuri:

* A fost pierdut
* A fost furat
* Este deteriorat
* S-a produs schimbarea numelui titularului

Documentele necesare obținerii duplicatului sunt:

* permisul de conducere deținut anterior, când permisul de conducere este deteriorat sau s-a produs schimbarea numelui titularului;
* dovada de plată a contravalorii permisului de conducere,
* actul de identitate al titularului;
* în cazul în care permisul de conducere a fost furat se va prezenta dovada declarării furtului emisă de unitatea de poliție;
* în cazul în care permisul de conducere este pierdut se va depune o declarație cu privire la acest aspect;

Duplicatul se eliberează pe perioada de valabilitate a permisului de conducere deținut anterior.

Dacă se dorește obținerea unei noi valabilități administrative se va depune și fișa medicală emisă de o autoritate medicală autorizată.

Cererea pentru obținerea duplicatului de depune personal de titular la orice serviciu public specializat.

Cererea și documentele necesare pentru eliberarea duplicatului permisului de conducere emis după 01 ianuarie 2009 se poate depune și prin corespondență, pe adresa poștală a serviciului public de specialitate unde a fost eliberat permisul de conducere anterior. Permisul de conducere se ridică personal de titular la sediul serviciului pe baza actului de identitate.

Cererea și documentele necesare pentru eliberarea duplicatului permisului de conducere emis după 01 ianuarie 2009 se poate depune și prin poștă electronică a serviciului public de specialitate unde a fost eliberat permisul de conducere anterior. Pentru Serviciul București adresa de e-mail este: [*permise.bucuresti@mai.gov.ro*](mailto:permise.bucuresti@mai.gov.ro)

Permisul de conducere se ridică personal de titular la sediul serviciului pe baza actului de identitate și prin depunerea în original a documentelor transmise electronic.

1. *Informaţii privind PRESCHIMBAREA PERMISULUI de conducere când titularul CETĂȚEAN ROMÂN SE AFLĂ TEMPORAR ÎN STRĂINATATE*

În cazul cetățenilor români cu domiciliul sau reședința în România aflați temporar in strainatate cererea se poate depune si prin mandatar.

Acesta trebuie sa prezinte o procura speciala de imputernicire autentificata la notar sau la misiunile diplomatice sau oficiile consulare ale Romaniei. În cazul in care procura se da la notar public strain va trebui sa indeplineasca cerințele de supralegalizare sau sa aiba aplicata apostila conform Convenției de la Haga cu privire la suprimarea cerintelor supralegalizării, în condițiile OMAI 123/2013 *privind condiţiile de eliberare a permisului de conducere cu o nouă valabilitate administrativă sau a duplicatului acestuia în cazul pierderii, furtului sau al deteriorării permisului de conducere ori în cazul schimbării numelui titularului.*

Mandatarul va depune urmatoarele documente:

* cerere, completata citeț, cu majuscule, semnata de titular în fata funcționarului consular, cererea urmând să fie confirmată prin semnătură și ștampilă de către acesta;
* două fotografii color de dată recentă, 35x38,5mm, din care una se va aplica pe cerere în spațiul din coltul dreapta sus, anume destinat și va avea aplicat timbrul sec al misiunii diplomatice,
* dovada plații contravalorii permisului,
* permisul de conducere deținut anterior, sau declarația cu privire la motivul pentru care acesta nu se mai află în posesia titularului (pierdere, furt) - declarația se înscrie pe cerere în spațiul anume destinat;
* În cazul cetațenilor români, actul de identitate în copie certificată de misiunea diplomatică, de unde rezultă domiciliul și/sau reședința din România a titularului;
* În cazul cetățenilor străini, se va prezenta cartea de rezidență, permisul de ședere, certificatul de înregistrare, însoțite de pașaport turistic, diplomatic sau de serviciu;
* Documentul emis de o autoritate medicală de unde să rezulte că titularul este apt din punct de vedere medical sa conduca vehicule din categoria pentru care solicita preschimbarea permisului de conducere.

Acest document trebuie să îndeplineasca cerințele de supralegalizare sau cele ale Convenției de la Haga și se prezintă în original, însoțit de o traducere legalizata de funcționarul consular doar cand se solicita un permis de conducere cu o noua valabilitate administrativă.

Condițiile pe care trebuie sa le respecte fotografiile anexate sunt următoarele:

* sa fie de dată recentă
* să reprezinte fizionomia actuală a titularului
* sa fie realizate din față pe fond clar, alb, să permită identificarea conturului capului
* titularul să nu aibă capul acoperit sau ochii închiși, iar expresia feței să fie neutră
* dacă titularul are capul acoperit din motive religioase fața acestuia trebuie să fie vizibila clar, fără umbre de la baza bărbiei până la frunte
* dacă titularul poartă ochelari lentilele trebuie să nu fie colorate, să nu reflecte lumina, să nu provoace umbre și să nu acopere sau să ascundă porțiuni ale ochilor